CE: Reforma fiscală a Guvernului este insuficientă pentru a reduce deficitul bugetar și dezechilibrele. Răspunsul politic a fost slab
Avertisment de la Bruxelles: Guvernul nu a reușit să pună frână cheltuielilor așa că golul din finanțele statului tot crește. Anul acesta se va apropia de 7% din Produsul Intern Brut, cu mult peste ținta Guvernului. Digitalizarea Fiscului ar putea ajuta statul să adune mai mulți bani la buget, spun experții Comisiei Europene, care mai pun pe masă Guvernului și o altă idee: taxarea progresivă. Totodată, presiunile semnificative ale prețurilor și costurilor au crescut, iar acțiunea politică a fost slabă, se arată într-un raport al Executivului comunitar.